খুব কাছেই কোরবানির ঈদ। মুসলমানদের বছরে দুটি ঈদ রয়েছে। একটি হলো ঈদুল ফিতর- যাকে আমরা রমজানের ঈদ বলি, আর অপরটি হলো ঈদুল আজহা বা কোরবানির ঈদ। ঈদ শব্দের অর্থ হলো পুনরাগমন। কিছু নির্দিষ্ট সময় বা দিন পর ঘুরে আসা কোনো একটি ধর্মীয় উৎসব বা অনুষ্ঠান। প্রত্যেক ঈদেরই কিছু না কিছু নির্দিষ্ট নিয়মনীতি রয়েছে। যেমন ঈদুল ফিতরের সময় মাসব্যাপী সিয়াম সাধনা করা, ফেতরা আদায় করা, ঈদগাহে গিয়ে নামাজ পড়া ইত্যাদি। ঠিক তেমনিভাবে ঈদুল আজহার দিনে ঈদগাহে গিয়ে সালাত আদায় করা, এরপর কোরবানি করা ও কোরবানির গোশত বিতরণ করা ইত্যাদি।